(M3) 
A très-noble dame madame Béatriz, jadis fame à noble homme 
Guilliaume, conte de Flandres, et dame de Courtraÿ, ses hum- 
bles clers Guilliaume de Bonne-Val, doian de Caan, salut et soi 
apereillié à sa volenté. 
Madame, de ce que vous m'avés escrit que je soie ententif à 
vostre besongne, je veull que vous sachiez que je l'ai esté, et 
serai Lousjours et veull estre autant com se ele estoit moie pro- 
pre, com celui qui désir vostre honeur et vostre volenté faire 
seur toute rien, ne de novel je ne riens entendi qui face ne pour 
la besoigne ne contre la besoigne : du jour que vos auditeurs 
devront aler là, saurez vous bien certaineté par le porteur de ces 
lettres. Si vous pri mout, madame, que se vous voez que vous 
aiez à faire ne lors ne autre foiz de moi, que vous ne m'espargniés 
pas que je sui mout désirant de faire quant que bon vous seroit 
et quant que il vos ploiret. 
Des nouvèles, madame, dont vous m'avez mandé, je vous fas 
asavoir, premièrement de Rome que li papes vint de Monte- 
Flacon (1) à Ourveuite (2), le lundi devant Noël, et illecques 
est et a escommenié le roi d'Arragon et touz ceus qui sunt en 
s'aide, et a abandonnez les biens meubles dudit roi et pense à 
abendonner les non meubles et lui priver de tout raingne et de 
tout estat (3). 
Du roi de Sezile, madame, je vous fas asavoir que il est en 
Calabre et illec se tient o son ost. Le conte d'Artois et le conte 
d'Alençon furent à Naples o leur gent et li prince est en Salerne 
avec les sues gens, et se pensent à asembler et aus et lour oz à 
ce nouviau tens (4) et aler seur le roi d'Arragon ou reingne de 
Sezile, et dit-l'on quemunément u pais que li rois de Sezile ne 
(1) Montefiascone. 
(2) Orviète. 
(5) Voyez les Chroniques de Saint-Denis, éd. de M. Paulin Paris, V, 
p. 65. 
(4) WNouviau tens, printemps. 
